О ш „Војвода Степа“

Липолист

Наставник ликовне културе:Никола Младеновић  
Школска:2024/2025.

**ПРИПРЕМА ЗА ЧАС ЛИКОВНЕ КУЛТУРЕ** (Одржан 11.12.2024.)

**Наставна јединица**: Примена боја (витраж)

**Тип часа**: обрада

**Време за реализацију**: 1 час

**Разред**: 62

**Наставне методе**: дијалошко-демонстративна,илустративна,практичан рад

**Наставна средства**: уџбеник,исечене пластичне флаше,црни перманентни маркер,прибор по избору,блок...

**Облици рада**: фронтални и индивидуални

**Корелација са другим предметима**:Математика,Техника и технологије,Историја,Француски језик

**Циљеви часа**:

-Усвајање појма витраж

-Разумевање и коришћење технике витража.

-Креативно изражавање коришћењем технике витража.

-Развијање самосталног естетског и критичког расуђивања.

-Развој способности ученика да креирају позитиван однос према култури и уметничком наслеђу.

**ИСХОДИ:**

Ученик уме да:

-препозна технику витража посматрајући ликовно дело;

-користи специфичности технике витража у ликовном изражавању;

-изражава своје идеје обликујући обликујући витраж;

-обликује употребни предмет користећи технику витража;

-разматра са другима шта и како је учио и где та знања може да примени;

-опише свој рад и естетски доживљај.

**Уводни део часа:**

На почетку часа подстичем ученике да направимо осврт на сликарске технике које смо до сада упознали и обрадили.Из тога произносим наглашавање на нову технику која се зове *витраж* и која је самосвојствена и оригинална у миљеу сликарских техника.Правим корелацију са предметом страних језика ( у овом случају француског језика) сазнајући из које речи потиче реч *витраж* и правим осврт на њено историјско откриће и примену.

**Главни део часа:**

Ученицима презентујем витраж израђен материјалима од обојене пластике к оји имитирају материјал стакла.Подстичем ученике да направе цртеж по слободном избору мотива, једноставан,стилизован и истакну га црним маркером као имитацију гвоздене траке.Ученицима помажем да мотив добро и јасно компонују на листу папира и прилагодимо га циљу задатка. Демонстрирам технику лепљења пластичних комадића и распоред њихових боја у витражу.Истичем добро започете радове и оне који одступају од технике да би ученици кроз свој рад знали да прикажу препознавање ове технике.Док раде причам им о лепоти декоративности правих витража и како они светлошћу која на прозорима пролази кроз њих дају фасцинирајућу атмосферу у простору.Затим користећи знања из историје и историје уметности помињемо епоху Романике и Готике где је ова техника доживела процват и препород.Подстичем ученике да искажу своје искуство и осећања у раду ове технике.

**Завршни део часа:**

На табли излажем неколико радова.Разговарамо који су од њих успешни и како су испунили циљ задатка.Запажамо шта би још могли да унапредимо у завршетку ових радова.

Упоређујемо радове између себе и наводимо циљеве,искуство,естетски суд у изради овог ликовног рада.

Коришћење наставне табле за одржавање *угледног часа*-„ПРИМЕНА БОЈА(ВИТРАЖ)“

-Израђен ликовни рад у техници пластика у боји (35\*50 цм)

-Дефиниција витража и његове израде са вињетом

-Одштампане речи на француском језику порекла појма и технике *витраж*

**Une vitre** –стакло,прозор

**Une vitrine**-излог

**Un vitrail**-витраж

Простор за наставниково скицирање кредом и качење примера ученичких радова.